ข้อบัญญัติองค์การบริหารส่วนตำบลบางตีนเป็ดข้อบัญญัติองค์การบริหารส่วนตำบลบางตีนเป็ดเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลบางตีนเป็ดอำเภอเมืองฉะเชิงเทรา จังหวัดฉะเชิงเทราพ.ศ. ๒๕๕๗ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕) พ.ศ.๒๕๔๖ องค์การบริหารส่วนตำบลบางตีนเป็ดโดยความเห็นชอบของสภาองค์การบริหารส่วนตำบลบางตีนเป็ด และนายอำเภอเมืองฉะเชิงเทราจึงตราข้อบัญญัติไว้ ดังต่อไปนี้ข้อ ๑ข้อบัญญัตินี้เรียกว่า ข้อบัญญัติองค์การบริหารส่วนตำบลบางตีนเป็ด เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลบางตีนเป็ด อำเภอเมืองฉะเชิงเทรา จังหวัดฉะเชิงเทราพ.ศ. ๒๕๕๗ข้อ ๒[๑]ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมในท้องที่ตามข้อ๓ข้อ ๓ ในข้อบัญญัตินี้บริเวณที่ ๑ หมายความว่า พื้นที่ในบริเวณ ดังต่อไปนี้(๑) ด้านเหนือ จดแนวเส้นขนานระยะ ๑๐๐ เมตร กับริมฝั่งแม่น้ำบางปะกงฝั่งใต้คลองบางไผ่ ฝั่งใต้ด้านตะวันออก จดแนวเส้นขนานระยะ ๒๐๐ เมตรกับศูนย์กลางทางรถไฟสายตะวันออก คลองบางไผ่ ฝั่งตะวันตกด้านใต้ จดแนวเขตองค์การบริหารส่วนตำบลคลองนาด้านเหนือ เส้นขนานระยะ ๑๐๐ เมตร กับศูนย์กลางทางหลวงแผ่นดินหมายเลข ๓๐๔ด้านตะวันตก จดแนวเขตเทศบาลเมืองฉะเชิงเทรา ด้านตะวันออกศูนย์การศึกษานอกโรงเรียนจังหวัดฉะเชิงเทรา หน่วยป้องกันและกำจัดศัตรูพืชที่ ๒ฉะเชิงเทรา สำนักงานเกษตรและสหกรณ์จังหวัดฉะเชิงเทราและที่ทำการเขตเกษตรเศรษฐกิจที่ ๑๘(๒) ด้านตะวันออก จดแนวเขตเทศบาลเมืองฉะเชิงเทราด้านตะวันตกด้านใต้ จดแนวเส้นขนานระยะ๑๐๐ เมตร กับศูนย์กลางทางหลวงแผ่นดินหมายเลข ๓๑๔ (ตอนเลี่ยงเมือง)ด้านตะวันตก จดแนวเส้นขนานระยะ๕๐๐ เมตร กับริมฝั่งแม่น้ำบางปะกง ฝั่งตะวันออกและฝั่งเหนือคลองศาลเจ้าแม่อาเนี่ย ฝั่งตะวันตก และแนวเส้นขนานระยะ ๑๐๐ เมตรกับริมฝั่งแม่น้ำบางปะกง ฝั่งตะวันออกทั้งนี้ ยกเว้นสำนักงานขนส่งจังหวัดฉะเชิงเทราสำนักงานประกันสังคมจังหวัดฉะเชิงเทรา และโรงเรียนบ้านวนท่าแครง(๓) ด้านเหนือ จดแนวเส้นขนานระยะ ๑๐๐ เมตรกับศูนย์กลางทางหลวงแผ่นดินหมายเลข ๓๑๔ (ตอนเลี่ยงเมือง)และสำนักงานเขตพื้นที่การศึกษาฉะเชิงเทรา เขต ๑ด้านตะวันออก จดทางหลวงแผ่นดินหมายเลข ๓๑๕ ฟากตะวันตกด้านใต้ จดแนวเขตองค์การบริหารส่วนตำบลคลองนาด้านเหนือ และเส้นขนานระยะ ๑๐๐ เมตร กับริมฝั่งแม่น้ำบางปะกง ฝั่งเหนือด้านตะวันตก จดแนวเส้นขนานระยะ ๑๐๐ เมตรกับริมฝั่งแม่น้ำบางปะกงฝั่งตะวันออกทั้งนี้ยกเว้นวิทยาลัยสารพัดช่างฉะเชิงเทราบริเวณที่ ๒ หมายความว่าพื้นที่ในบริเวณ ดังต่อไปนี้ด้านเหนือ จดแนวเส้นขนานระยะ ๑๐๐ เมตรกับศูนย์กลางทางหลวงแผ่นดินหมายเลข ๓๐๔ด้านตะวันออก จดแนวเขตองค์การบริหารส่วนตำบลคลองนา ด้านเหนือด้านใต้ จดแนวเส้นขนานระยะ๔๕๐ เมตร กับศูนย์กลางทางหลวงแผ่นดินหมายเลข ๓๐๔และแนวเขตองค์การบริหารส่วนตำบลคลองนา ด้านเหนือด้านตะวันตก จดแนวเขตกองพลทหารราบที่ ๑๑(ค่ายสมเด็จพระนั่งเกล้า)บริเวณที่ ๓ หมายความว่าพื้นที่ในบริเวณเขตองค์การบริหารส่วนตำบลบางตีนเป็ด ยกเว้นบริเวณที่ ๑ บริเวณที่ ๒สำนักงานเขตพื้นที่การศึกษาฉะเชิงเทรา เขต ๑ทั้งนี้ พื้นที่บริเวณที่ ๑ บริเวณที่ ๒และบริเวณที่ ๓ ปรากฏตามแผนที่ท้ายข้อบัญญัตินี้ข้อ ๔ ภายในบริเวณที่ ๑ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) อาคารประเภทอาคารขนาดใหญ่พิเศษ(๗) โรงฆ่าสัตว์(๘) ไซโลเก็บผลผลิตทางการเกษตร(๙) โรงกำจัดมูลฝอย(๑๐) โรงซื้อขายหรือเก็บเศษวัสดุข้อ ๕ ภายในบริเวณที่ ๒ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) อาคารเลี้ยงม้า โค กระบือ สุกร แพะ แกะ ห่าน เป็ด ไก่ จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า(๓) สุสานและฌาปนสถานตามกฎหมายว่าด้วยสุสานและฌาปนสถาน(๔) อาคารอยู่อาศัยหรือประกอบพาณิชยกรรมที่ไม่หมายความรวมถึงอาคารพาณิชยกรรมประเภทค้าปลีกค้าส่ง(๕) สถานสงเคราะห์หรือเลี้ยงเด็ก เลี้ยงคนชรา และรับเลี้ยงคนพิการข้อ ๖ ภายในบริเวณที่ ๓ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาต ตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) อาคารอยู่อาศัยประเภทอาคารขนาดใหญ่(๖) อาคารพาณิชยกรรมประเภทอาคารขนาดใหญ่ที่ไม่หมายความรวมถึงอาคารพาณิชยกรรมประเภทค้าปลีกค้าส่ง(๗) ห้องแถว บ้านแถว หรือตึกแถว(๘) ห้องชุด อาคารชุด หรือหอพักข้อ ๗ภายในบริเวณพื้นที่ที่กำหนดไว้ตามข้อ ๓ ห้ามบุคคลใดดัดแปลงหรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ และข้อ ๖ข้อ ๘อาคารที่มีอยู่แล้วในพื้นที่ที่กำหนดไว้ตามข้อ ๓ก่อนวันที่ข้อบัญญัตินี้ใช้บังคับให้ได้รับการยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ ข้อ ๕ และข้อ ๖ข้อ ๙อาคารที่ได้รับใบอนุญาต หรือใบรับแจ้งการก่อสร้าง ดัดแปลงหรือเปลี่ยนแปลงการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๑๐ให้นายกองค์การบริหารส่วนตำบลบางตีนเป็ด รักษาการให้เป็นไปตามข้อบัญญัตินี้ประกาศณ วันที่ ๑๑ มิถุนายน พ.ศ. ๒๕๕๗เชาวน์ แสงพุ่มนายกองค์การบริหารส่วนตำบลบางตีนเป็ด[เอกสารแนบท้าย]๑.บัญชีท้ายข้อบัญญัติองค์การบริหารส่วนตำบลบางตีนเป็ด เรื่องกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลบางตีนเป็ดอำเภอเมืองฉะเชิงเทรา จังหวัดฉะเชิงเทรา พ.ศ. ๒๕๕๗๒.แผนที่ท้ายข้อบัญญัติองค์การบริหารส่วนตำบลบางตีนเป็ด เรื่องกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลบางตีนเป็ดอำเภอเมืองฉะเชิงเทรา จังหวัดฉะเชิงเทรา พ.ศ. ๒๕๕๗(ดูข้อมูลจากภาพกฎหมาย)ปริยานุช/ผู้จัดทำ๒ ตุลาคม ๒๕๕๗ปริญสินีย์/ผู้ตรวจ๒ ตุลาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๑๙๒ ง/หน้า ๒๓/๒๙ กันยายน ๒๕๕๗